**Adatkezelési tájékoztató**

**a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló, 2016. április 27-i (EU) 2016/679 európai parlamenti és tanácsi rendelet (a továbbiakban: általános adatvédelmi rendelet) szerint**

A Pénzügyminisztérium az általános adatvédelmi rendelet alapján az ott meghatározott érintettnek minősülő természetes személyek (a továbbiakban: Érintett) részére a következő tájékoztatást adja:

|  |  |
| --- | --- |
| Adatkezelő megnevezése és elérhetősége: | Pénzügyminisztérium1051 Budapest József nádor tér 2-4. Postafiók címe: 1369 Budapest Pf.: 481.Telefonközpont: +36 (1) 795 1400Honlap: <http://allamhaztartas.kormany.hu/index>Email cím: aszf@pm.gov.hu |
| Adatkezelés megnevezése: | **Állásfoglalás iránti megkeresések megválaszolása, jogszabály-értelmezés, segítségnyújtás a jogalkalmazáshoz, ügyfélszolgálati megkeresések.****Az Államháztartási Belső Kontroll Fórum (a továbbiakban: KONFORM)** célja, hogy a költségvetési szerveknél a belső kontrollrendszer kialakításában, működtetésében és fejlesztésében részt vevő kollégák az államháztartási belső kontrollok témájú útmutatókat elektronikus úton véleményezhessék. A mindennapi munkájuk során szerzett tapasztalatokat, legjobb gyakorlatokat pedig esetenként személyes műhelymunkák keretében megoszthassák egymással.**Belső ellenőri nyilvántartás (a továbbiakban: BENY) hatósági feladatok**: Az államháztartásról szóló 2011. évi CXCV. törvény (a továbbiakban: Áht.) 70. § (4) bekezdése alapján a költségvetési szervnél belső ellenőrzési tevékenységet végzőkről vezetett közhiteles hatósági nyilvántartás. (2020. január 1-től ez a kör bővülni fog a köztulajdonban álló gazdasági társaságok takarékosabb működéséről szóló 2009. évi CXXII. törvény 7/J. § (8) bekezdése értelmében a köztulajdonban álló gazdasági társaságnál belső ellenőrzési tevékenységet végzőkkel.)**A Belső Ellenőrök Magyarországi Fóruma (a továbbiakban: BEMAFOR)** egy ingyenes fórum, aminek célja az, hogy a tagok első kézből értesüljenek a jogszabály-módosításokról, véleményezhessék az egyes módszertani segédleteket, emellett személyesen és/vagy a létrehozott internetes fórumon megoszthassák egymással és a Pénzügyminisztériummal a véleményüket, tapasztalataikat, a legjobb gyakorlatokat.A tagoknak lehetőségük van felvetni az őket leginkább foglalkoztató aktuális kérdéseket, problémákat. Tagok lehetnek azok a belső ellenőri nyilvántartásban szereplő személyek, akik Magyarországon, államháztartási területen belső ellenőrzési tevékenységet végeznek: a központi költségvetés belső ellenőrei; az önkormányzatok, társulások belső ellenőrei; külső szolgáltatók. |
| Adatkezelés célja: | **Az állásfoglalás iránti megkeresések megválaszolása, jogszabály-értelmezés, segítségnyújtás a jogalkalmazáshoz, ügyfélszolgálati megkeresések** esetén a küldő magánszemély (vagy szervezet képviseletében eljáró magánszemély) beazonosítása a válaszküldés lehetőségének a biztosítása.**Az Államháztartási Belső Kontroll Fórum (a továbbiakban: KONFORM)** célja, hogy a költségvetési szerveknél a belső kontrollrendszer kialakításában, működtetésében és fejlesztésében részt vevő kollégák az államháztartási belső kontrollok témájú útmutatókat elektronikus úton véleményezhessék. A mindennapi munkájuk során szerzett tapasztalatokat, legjobb gyakorlatokat pedig esetenként személyes műhelymunkák keretében megoszthassák egymással. **Belső ellenőri nyilvántartás (a továbbiakban: BENY) hatósági feladatok**: Az államháztartásról szóló 2011. évi CXCV. törvény (a továbbiakban: Áht.) 70. § (4) bekezdése alapján a költségvetési szervnél belső ellenőrzési tevékenységet végzőkről vezetett közhiteles hatósági nyilvántartás. (2020. január 1-től ez a kör bővülni fog a köztulajdonban álló gazdasági társaságok takarékosabb működéséről szóló 2009. évi CXXII. törvény 7/J. § (8) bekezdése értelmében a köztulajdonban álló gazdasági társaságnál belső ellenőrzési tevékenységet végzőkkel.)**A Belső Ellenőrök Magyarországi Fóruma (a továbbiakban: BEMAFOR)** egy ingyenes fórum, aminek célja az, hogy a tagok első kézből értesüljenek a jogszabály-módosításokról, véleményezhessék az egyes módszertani segédleteket, emellett személyesen és/vagy a létrehozott internetes fórumon megoszthassák egymással és a Pénzügyminisztériummal a véleményüket, tapasztalataikat, a legjobb gyakorlatokat. |
| Adatkezelés jogalapja: | **Állásfoglalás kérése, jogszabály-értelmezések iránti megkeresések esetében**: általános adatvédelmi rendelet 6. cikk (1) bekezdés e) pontja.**A KONFORM-al kapcsolatos ügyek tekintetében**: A jelentkező a jelentkezéskor hozzájárul a megadott személyes adatainak kezeléséhez. **A hatósági ügyek (BENY) esetében** az adatkezelés jogalapja: Áht. 70. § (5) bekezdése, valamint az általános közigazgatási rendtartásról szóló 2016. évi CL. törvény.**A BEMAFOR-ral kapcsolatos ügyekben:** A jelentkező a jelentkezéskor hozzájárul a megadott személyes adatainak kezeléséhez. |
| Személyes adatok kategóriái:  | **Állásfoglalás kérése, jogszabály-értelmezések iránti megkeresések esetében** a megkereső azon természetes személyes adatai, amelyeket a megkeresést küldő megad.**KONFORM:*** név és munkakör
* munkahely neve és címe
* munkahelyi e-mail cím.

**BENY hatósági ügyek:**Az Áht. 70. § (5) bekezdése szerinti személyes adatok. **BENY állásfoglalások:**Természetes személyazonosító adatok, nyilvántartási szám, lakcím vagy tartózkodási hely, értesítési cím, telefonszám, elektronikus elérhetőség, felsőfokú iskolai végzettséget igazoló oklevél száma, az azt kiállító intézmény neve és a kiállítás kelte, egyéb képesítések megnevezése, az ezen képesítést igazoló oklevél vagy bizonyítvány száma, a kiállító intézmény neve, a kiállítás kelte, a szakmai gyakorlat időtartamát vagy a gyakorlat alóli felmentést igazoló dokumentum meglétére vonatkozó utalás, és a kötelező szakmai továbbképzésen történő részvétel ideje.**BEMAFOR:*** név (természetes személyazonosító adat)
* belső ellenőri regisztrációs szám
* elektronikus elérhetőség
 |
| Címzettek, akikkel a személyes adatokat közlik: | **BENY hatósági ügyek esetében:**A kötelező továbbképzéseket lebonyolító közreműködő szervezet (NAV KEKI) számára kerülnek megküldésre a személyes adatok.  |
| Adatfeldolgozó neve, képviselője (abban az estben kell kitölteni, ha adatfeldolgozó igénybevételére kerül sor): | NISZ Nemzeti Infokommunikációs Szolgáltató Zrt. |
| Harmadik országba, nemzetközi szervezet számára adattovábbítás:  | - |
| Személyes adatok törlésére előirányzott határidők: | A magánszemélyek, szervezetek nevében eljáró (állásfoglalás-kérés iránti) megkeresések esetében az adatkezelés időtartama az iratmegőrzési kötelezettséggel megegyezően 5 év. A KONFORM és a BEMAFOR adatkezelés esetében a leiratkozási szándékát jelző tag személyes adatai törlésre kerülnek. A hatósági ügyek tekintetében az adatkezelés időpontját az Áht. 70. § (7) bekezdése rögzíti. |
| A kezelt személyes adatok forrása, és azon adatok köre, amelyeket nem az Érintett bocsátott a Pénzügyminisztérium rendelkezésére:  | **BENY hatósági ügyek:**Amennyiben az ügyfél nem nyújtja be a büntetlen előéletről szóló igazolást, az a Belügyminisztérium IPL rendszerében való lekérdezéssel történik. |

Az Érintett az adatkezeléssel összefüggésben a Pénzügyminisztérium adatkezelést végző szervezeti egységétől (a továbbiakban: adatkezelő szervezeti egység) bármikor:

* tájékoztatást kérhet az adatkezelésre vonatkozóan és hozzáférést kérhet a rá vonatkozóan kezelt adatokhoz,
* a személyes adatainak helyesbítését kérheti,
* a hozzájárulása alapján kezelt adatok törlését kérheti,
* kérheti az adatkezelés korlátozását,
* tiltakozhat a személyes adatainak kezelése ellen,
* a személyes adatainak hordozhatóságát kezdeményezheti,
* személyes adatainak kezeléséhez adott hozzájárulását visszavonhatja.

**Tájékoztatás kérése** alapján az Érintett – amennyiben az nem esik törvényben meghatározott érdekből korlátozás alá – megismerheti, hogy személyes adatainak kezelése folyamatban van-e az adatkezelő szervezeti egységnél, és jogosult arra, hogy a rá vonatkozóan kezelt adatok kapcsán tájékoztatást kapjon:

* arról, hogy a személyes adatait milyen célból kezeli,
* a személyes adatai kezelésének jogalapjáról,
* a személyes adatai kezelésének időtartamáról,
* arról, hogy milyen személyes adatait kezeli,
* a személyes adatai címzettjeiről, illetve a címzettek kategóriáiról,
* a személyes adatai harmadik országba vagy nemzetközi szervezet részére történő továbbításról,
* amennyiben a személyes adatokat nem az érintettől gyűjtötte, akkor az adatok forrásáról,
* az automatizált döntéshozatal jellemzőiről (ha ilyet alkalmaz az adatkezelő szervezeti egység),
* az adatkezeléssel kapcsolatos érintetti jogairól,
* jogorvoslati lehetőségeiről.

Az Érintett kérésére az adatkezelő szervezeti egység az adatkezelés tárgyát képező személyes adatok másolatát az Érintett rendelkezésére bocsátja.

Az Érintett jogosult az adatkezelő szervezeti egységtől a rá vonatkozó **személyes adat helyesbítés**ét kérni. Az Érintett erre vonatkozó kérése esetén az adatkezelő szervezeti egység köteles haladéktalanul helyesbíteni az adatokat.

Az Érintett **személyes adatai** **törlésé**re irányuló kérése esetén az adatkezelő szervezeti egység köteles az Érintettre vonatkozó adatokat haladéktalanul törölni, ha azok törlését az általános adatvédelmi rendelet 17. cikke előírja.

Az Érintett kérheti az **adatkezelés korlátozás**át, amelynek az adatkezelő szervezeti egység akkor tesz eleget, ha az alábbi feltételek valamelyike teljesül:

– az Érintett vitatja a személyes adatok pontosságát, ez esetben a korlátozás arra az időtartamra vonatkozik, amely lehetővé teszi, hogy az adatkezelő szervezeti egység ellenőrizze a személyes adatok pontosságát,

– az adatkezelés jogellenes, és az érintett ellenzi az adatok törlését, és ehelyett kéri azok felhasználásának korlátozását,

– az adatkezelő szervezeti egységnek már nincs szüksége a személyes adatokra adatkezelés céljából, de az érintett igényli azokat jogi igényei előterjesztéséhez, érvényesítéséhez vagy védelméhez,

– az érintett tiltakozott az adatkezelés ellen; ez esetben a korlátozás arra az időtartamra vonatkozik, amíg megállapításra nem kerül, hogy az adatkezelő szervezeti egység jogos indokai elsőbbséget élveznek-e az érintett jogos indokaival szemben.

Az Érintett jogosult arra, hogy a saját helyzetével kapcsolatos okokból bármikor **tiltakozzon** **személyes adatainak kezelése ellen**. Ebben az esetben az adatkezelő a személyes adatokat nem kezelheti tovább, kivéve, ha az adatkezelő bizonyítja, hogy az adatkezelést olyan kényszerítő erejű jogos okok (jogszabályi előírások) indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

A **személyes adatok hordozhatóságához való jog** gyakorlása során az érintett jogosult arra, hogy – ha ez technikailag megvalósítható – kérje a személyes adatok adatkezelők közötti közvetlen továbbítását.

Az érintett jogosult arra, hogy a személyes adatainak kezeléséhez adott **hozzájárulását** bármikor **visszavonja**. A hozzájárulás visszavonása nem érinti a hozzájáruláson alapuló, a visszavonás előtti adatkezelés jogszerűségét.

Ha az érintett megítélése szerint az adatkezelés az általános adatvédelmi rendelet vagy az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.) rendelkezéseibe ütközik, illetve sérelmesnek tartja az adatkezelő szervezeti egység által végzett adatkezelést, panaszt nyújthat be a Pénzügyminisztérium adatvédelmi tisztviselőjéhez az adatvedelem@pm.gov.hu e-mail címen.

Jogainak érvényesítése érdekében az érintett az Infotv. alapján a Nemzeti Adatvédelmi és Információszabadság Hatóság (cím: 1125 Budapest, Szilágyi Erzsébet fasor 22/c, postacím: 1530 Budapest, Pf.: 5. E-mail: ugyfelszolgalat@naih.hu, honlap: [www.naih.hu](http://www.naih.hu)) vizsgálatát kezdeményezheti, valamint bírósághoz fordulhat.